የቅዱስ ጳውሎስ ሆስፒታል በቦታ እጥረት ምክንያት ተፈላጊውን አገልግሎት እየሠጠ አይደለም
የቅዱስ ጳውሎስ ሆስፒታል ባለበት የቦታ እጥረት ምክንያት ተፈላጊውን አገልግሎት መሥጠት እንዳልቻለ  ለዋልታ አስተያየታቸውን የሠጡት የሆስፒታሉ ተገልጋዮች ገለጹ ።          የቅዱስ ጳውሎስ ሆስፒታል የህክም እና አገልግሎት አሠጣጥ እየተሻሻለ መምጣቱን ተገልጋዩች እና የሆስፒታሉ ሠራተኞች የተናገሩ ቢሆንም  ሆስፒታሉ ባለበት የህክምና ክፍሎች እጥረትና የሠራተኛ እጥረት ምክንያት የሚጠበቀውን ያህል አገልግሎት እንዳይሰጥ ማድረጉንም ተናግረዋል፡፡ሆስፒታሉ ከተለያዩ ቦታዎች የሚመጡ ታካሚዎችን በመቀበል አገልግሎት የሚሰጥ ሲሆን ያለበት የቦታ ጥበት ግን አገልግሎቱን ይበልጥ እንዳይሻሻል እንቅፋት ሆኖበታል  ብለዋል አስተያየት ሠጪዎች ።የሆስፒታሉ የህክምና ክፍሎች ጥበት የተገዙ ዘመናዊ የህክምና መሣሪያዎች  የራሳቸውን ቦታ አግኝተው ተገቢውን አገልግሎት ለተገልጋዮች  እንዳይሠጡም  ማድረጉን  የሆስፒታሉ  ተገልጋዮች  ተናግረዋል ፡፡በቅዱስ ጳውሎስ ሆስፒታል የማህጸንና ፅንስ ተባባሪ ፕሮፌሰርና የአካዳሚና ምርምር ምክትል ፕሮቮስት የሆኑት ዶክተር ባልካቸው ንጋቱ ሆስፒታሉ በአሁኑ ወቅት ያለበትን የቦታ ችግር ለመፍታት እና ሆስፒታሉ ከመንግስት ባገኘው ድጋፍ ህንጻዎችን እያስገነባ መሆኑን ገልጸዋል ፡፡የእናቶች እና የህጻናት የህክምና አግልግሎት መስጫ ህንጻ ወደ መጨረሻ ምዕራፍ መድረሱን እና ሌሎች ህንጻዎችም በ3 አመት ውስጥ እንደሚጠናቀቁ ዶክተር ባልካቸው ተናግረዋል ። 